На маёй памяці інструктарам РК ЛКСМБ працаваў Васіль Грэцкі, які да гэтага ўзначальваў інжынерную службу калгаса імя Дзяржынскага. Вясёлы і актыўны юнак, сяброўскі, пра такіх ка- жуць — душа кампаніі. Цяпер жыве і працуе ў Полацку. Самай вясёлай работніцай апарата запомнілася бухгалтар Валянціна Ярахновіч, што не перашкаджала ёй быць цудоўным арганізатарам. Крыху старэйшая сярод гэтай моладзі Марыя Гернат, што вяла статыстыку, яна ж — узор дабрыні і спагады. Вадзіцель Іван Нікалаёнак па-сутнасці быў яшчэ і “загадчыкам гаспадаркі”. Пра кожнага засталіся цёплыя ўспаміны.